section_heading: Nagrade i nominacije
paragraph_text: Godine 2002. serija Dva metra pod zemljom nominirana je u 11 kategorija prestižne televizijske nagrade Emmy za svoje prve dvije sezone, uključujući i nominaciju u kategoriji najbolje dramske serije. Kreator serije Alan Ball osvojio je nagradu u kategoriji najbolje režije (Pilot epizode), a Patricia Clarkson osvojila je nagradu u kategoriji najbolje gostujuće glumice u dramskoj seriji. Ostatak glumačke postave (Michael C. Hall, Peter Krause, Frances Conroy, Rachel Griffiths, Freddy Rodriguez i Lauren Ambrose) bili su nominirani u različitim glumačkim kategorijama. Gostujuće glumice Lili Taylor i Illeana Douglas također su bile nominirane u svojim kategorijama. Serija je 2003. godine dobila 9 nominacija za nagradu Emmy za svoju treću sezonu uključujući i onu u kategoriji najbolje dramske serije. Peter Krause, Frances Conroy, Lauren Ambrose, Rachel Griffiths, James Cromwell i Kathy Bates su zaradili nominacije u različitim glumačkim kategorijama. Alan Poul nominiran je za najbolju režiju (epizoda Nobody Sleeps), a Craig Wright dobio je nominaciju za najbolji scenarij (epizoda Twilight). Godinu dana kasnije serija je nominirana u dvije najvažnije kategorije - najbolja dramska serija i glavna glumica (Frances Conroy). Za svoju posljednju, petu sezonu serija je nominirana u 6 glavnih kategorija uključujući one za najbolji scenarij i režiju (Alan Ball za posljednju epizodu serije, Everyone's Waiting). Patricia Clarkson ponovno je osvojila nagradu za gostujuću glumicu, a Peter Krause, Frances Conroy i Joanna Cassidy bili su nominirani u različitim glumačkim kategorijama.<ref>